b'\n_START_ARTICLE_\nCynthia Cooper-Dyke\n_START_PARAGRAPH_\nCynthia Lynne Cooper-Dyke (o.s. Cooper, s. 14. huhtikuuta 1963 Chicago, Illinois) on yhdysvaltalainen entinen koripalloilija. H\xc3\xa4n on muun muassa pelannut ammattilaisena WNBA-liigassa. H\xc3\xa4n on my\xc3\xb6s olympiavoittaja vuodelta 1988. Cooper on monen mielest\xc3\xa4 yksi maailman parhaimmista naiskoripalloilijoista._NEWLINE_WNBA-liigassa Cooper-Dyke edusti WNBA-seuraa Houston Cometsia liigan perustamisesta vuonna 1997. Comets voitti mestaruuden nelj\xc3\xa4 kautta per\xc3\xa4kk\xc3\xa4in, 1997-2000 ja Cooper-Dyke valittiin liigan arvokkaimmaksi pelaajaksi vuosina 1997 ja 1998. Kauden 2000 j\xc3\xa4lkeen h\xc3\xa4n lopetti pelaajauransa ja siirtyi valmentamaan WNBA-seura Phoenix Mercury\xc3\xa4 puoleksitosta kaudeksi. Kaudeksi 2003 h\xc3\xa4n palasi pelikentille Cometsin riveiss\xc3\xa4. Kauden j\xc3\xa4lkeen h\xc3\xa4n ilmoitti p\xc3\xa4\xc3\xa4tt\xc3\xa4v\xc3\xa4ns\xc3\xa4 pelaajauransa lopullisesti. T\xc3\xa4m\xc3\xa4n j\xc3\xa4lkeen h\xc3\xa4n on valmentanut yliopistokoripalloilussa._NEWLINE_Cooper-Dyke valittiin naiskoripalloilun Hall of Fameen vuodeksi 2009.'